Saborski odbor za Ustav trebao bi tijekom dana objaviti javni poziv za 10 novih sudaca Ustavnoga suda. A vremena za izbor i popunu mjesta u Ustavnom sudu i nema previše.



Naime, 7. lipnja iz Ustavnoga suda odlazi četvero sudaca - predsjednica suda Jasna Omejec te troje sudaca Aldo Radolović, Marko Babić i Snježana Bagić. S obzirom na to da od početka ove godine Ustavni sud radi u vrlo okrnjenom sastavu s 10 umjesto 13 sudaca, koliko bi ih trebao imati, odlaskom četvero sudaca početkom lipnja Ustavni bi sud izgubio kvorum potreban za rad. Naime, Ustavni sud mora imati najmanje sedam sudaca za kvorum i rad općenito.



Ne izabere li Sabor do 7. lipnja nijednog suca, rad Ustavnog suda bit će blokiran, a to znači da je nemoguće održati bilo kakve izbore u državi jer nema suda koji bi nadzirao ustavnost izbornog procesa i proglasio konačne izborne rezultate.